ഇഖാമ, റീഎന്ട്രി: നവംബര് വരെ പുതുക്കി നല്കും രാജകല്പന ആയിരങ്ങള്ക്ക് ആശ്വാസം റിയാദ്: ഇന്ത്യ അടക്കം സൗദിയിലേക്ക് യാത്രാവിലക്കുള്ള രാജ്യങ്ങളിലെ പ്രവാസി തൊഴിലാളികളുടെ ഇഖാമ, റീഎന്ട്രി സന്ദര്ശന വിസ എന്നിവയുടെ കാലാവധി നവംബര് വരെ സൗജന്യമായി പുതുക്കി നല്കുമെന്ന വാര്ത്ത നാട്ടില് കുടുങ്ങിയ ആയിരക്കണക്കിന് പ്രവാസികള്ക്ക് ആശ്വാസമാകും. സൗദി ഭരണാധികാരി സല്മാന് രാജാവിെന്റ ഉത്തരവ് പ്രകാരമാണ് നടപടി. മുമ്ബ് പല തവണകളായി ഇഖാമയും റീഎന്ട്രിയും പുതുക്കി നല്കിയിരുന്നു. സെപ്റ്റംബര് 30 വരെയായിരുന്നു നിലവില് ഇവയുടെ കാലാവധി. ഇതാണ് രണ്ടുമാസം കൂടി സൗജന്യമായി പുതുക്കി നവംബര് 30 വരെയാക്കിയാണ് ഉത്തരവ് ഇറക്കിയത്. യാത്രാവിലക്ക് കാരണം നാട്ടില് കുടുങ്ങിയ പ്രവാസികള്ക്ക് ഈ ആനുകൂല്യം മുഖേന സൗദിയിലേക്ക് മടങ്ങാന് കഴിയും.പലരുടെയും ഇഖാമ, റീഎന്ട്രി കാലാവധികള് പലതവണ കഴിഞ്ഞിരുന്നെങ്കിലും ഇത്തരത്തില് രാജകാരുണ്യം കാരണം വീണ്ടും വീണ്ടും പുതുക്കി ലഭിക്കുകയായിരുന്നു. ഇതാണ് ഇവര്ക്ക് സൗദിയിലേക്ക് മടങ്ങാന് വഴിയൊരുങ്ങുന്നത്. നിലവില് സൗദിയില് നിന്ന് രണ്ടു ഡോസ് കോവിഡ് വാക്സിന് സ്വീകരിച്ചവര് ഇന്ത്യയില്നിന്ന് നേരിട്ട് സൗദിയിലേക്ക് മടങ്ങുന്നുണ്ട്. ഉടന് ആദ്യ ഡോസ് സൗദിയില് നിന്നും രണ്ടാം ഡോസ് ഇന്ത്യയില്നിന്നും സ്വീകരിച്ചവര്ക്കും രണ്ടു ഡോസും ഇന്ത്യയില്നിന്നു സ്വീകരിച്ചവര്ക്കും അനുകൂലമായ യാത്രാ തീരുമാനം വരും എന്ന പ്രതീക്ഷയിലാണ് ആയിരത്തോളം വരുന്ന പ്രവാസികള്. ഇവരുടെ കാത്തിരിപ്പിന് ഏറെ ആശ്വാസമായി നവംബര് 30 വരെ രേഖകള് പുതുക്കാനുള്ള ഉത്തരവ്. സൗദി പാസ്പോര്ട്ട് ജവാസാത്ത് വിഭാഗമാണ് കഴിഞ്ഞ ദിവസം ഈ വിവരം പുറത്തുവിട്ടത്.